stanford-oval/wikipedia huggingface dataset:
קוד ליניארי
פענוח קודים ליניאריים > פענוח סינדרומי

קושי אחד נותר בשיטה שתוארה לעיל - בהתקבל מילה  \mathbf {y} , כיצד ניתן למצוא את ראש המחלקה לה היא שייכת בצורה יעילה? חיפוש סדרתי בין כל המילים האפשריות ידרוש זמן מעריכי באורך  \mathbf {y} , ולכן אינו סביר.
שימוש במטריצת בדיקת הזוגיות  H של הקוד פותר בעיה זו. ראשית, נגדיר את  \mathbf {y} H^{T} כסינדרום של  \mathbf {y} . השיטה המכונה פענוח סינדרומי מתבססת על כך שלשתי מילים קיים אותו סינדרום אם ורק אם הן שייכות לאותה המחלקה:
לכן, באמצעות שמירת רשימה של ראשי מחלקות והסינדרומים המתאימים להן, ניתן למצוא את ראש המחלקה המתאים לכל מילה  \mathbf {y}  באמצעות חישוב הסינדרום המתאים לה, ומציאתו ברשימת הסינדרומים.
דוגמאות לקודים ליניאריים

מספר דוגמאות בולטות לקודים ליניאריים הן:
קוד החזרה מאורך נתון (קוד המכיל רצפי אפסים ואחדים מאורך נתון המסמנים שני מסרים בלבד)
סיבית זוגיות (קוד כל המילים ממשקל זוגי)
בדיקת יתירות מחזורית (CRC)
קודי המינג
קודי גולֶה (Golay) - הבינארי והטרנארי
קוד ריד-סולומון
קודי BCH
קודי ריד-מולר
קודי גופה
קוד פולינומי
ראו גם

קוד מעגלי - קוד אשר נוסף על היותו ליניארי, סגור גם תחת הזזה מעגלית של מילות הקוד.
רבין בריה דרב נחמן

רבין (או: רב אבין) בריה דרב נחמן, היה אמורא בדור השלישי לאמוראי בבל. תלמיד של רב יהודה שהיה חביב מאוד על רבו. רב יהודה מכנה אותו כמה פעמים "רבין אחי" שהורה לו הוראות הלכתיות. היו להם קרקעות חקלאיות סמוכות, וענפי האילנות של רב יהודה נטו לשדהו של רבין ולהפך. לפי פירוש הרא"ש הם היו מיודדים ולא הקפידו אחד על השני. רב יהודה המליץ לו לקנות קרקעות רחוקות מהעיר משום עין הרע. היה בקשר לימודי גם עם רב ששת.
קליפסו (ריקוד)

קליפסו (באנגלית: Calypso) הוא סגנון מוזיקלי וריקוד במקצב אופייני לתרבות האפרו-קריבית.
מקור הסגנון בטרינידד, והוא בימינו למעשה שילוב בין הסגנון של המוזיקה האפריקאית מתחילת המאה ה-20 ורגאיי מג'מייקה של שנות ה-50. ברקע להתפתחות המוזיקלית באיים הקריביים עומדים היחסים החברתיים באיים והיחס לתושבים ממוצא אפריקאי, שהובאו כעבדים ונאסר עליהם לדבר במהלך העבודה - על מנת להעביר מסרים התפתחה שפה מוזיקלית לא מילולית. סגנון זה השפיע על הזהות האפריקאית של תושבי טרינידד, שהמוזיקה שלהם הושפעה גם מן האדונים הקולוניאליים השונים של האי: צרפת, ספרד, ובריטניה. ההשפעה הצרפתית על הקליפסו היא הכנסתו לקרנבל, שהצרפתים הביאו לאי. תחרויות קליפסו הפכו פופולריות במהלך תקופת הקרנבל, בעיקר אחרי ביטול העבדות ב-1834.
ראו גם

מוזיקת קליפסו
ערך זה הוא קצרמרבנושא מחול. אתם מוזמנים לתרום לוויקיפדיה ו.
קוד ייעודי

קוד ייעודי (באנגלית: Shellcode) הוא חלק בקוד של אקספלויט המנצל פרצת אבטחה המהווה את ה"מטען המועיל" שיפעל על המחשב הנתקף. הקוד הייעודי בדרך כלל מתחיל בפקודת מעטפת שמאפשרת לשלוט במחשב המותקף. קוד ייעודי בדרך כלל כתוב בשפת מכונה.
הוא נקרא כך כי הוא נכתב לרוב ב"שפת מכונה", ולכן בדרך כלל, מתאים רק לצירוף אחד מסוים של מעבד, מערכת הפעלה ו"חבילת עדכון" (באנגלית: Service Pack), ולכן הוא ייעודי.
לצירוף כזה של מעבד, מערכת הפעלה וחבילת עדכון - נהוג לקרוא "פלטפורמה" בהקשר זה. לעיתים, ניתן לכתוב "קוד ייעודי" שמתאים ליותר מפלטפורמה אחת.
כתיבת קוד ייעודי, ניתוח מה הוא עושה, ההתאמה לפלטפורמות שונות, "חתימת קוד ייעודי מוכר", היכולת לפתח וריאציות שלו כדי להתחמק מתוכנות "אנטי וירוס" וכדומה - הם מרכיב משמעותי בלוחמת סייבר.
סוגים של קוד ייעודי

ישנן שתי משפחות של "קוד ייעודי": קוד מקומי וקוד מרוחק.
סוגים של קוד ייעודי > קוד ייעודי מקומי

מונח זה מכוון שלמצב בו התוקף תוקף את המחשב שבו הוא כבר נמצא. ה"קוד הייעודי" משמש אותו להעלאת ההרשאות כך שיוכל להפעיל פונקציות "חזקות יותר" ובאמצעותן לממש התקפות "גלישת חוצץ" וכיוצא באלו.
סוגים של קוד ייעודי > קוד ייעודי מרוחק

מונח זה מתייחס למצב בו התוקף תוקף מחשב אחר מהמחשב בו הוא משתמש, באמצעות הרשת. קיימות כמה שיטות ליצירת הקשר בין מחשב התוקף למחשב הנתקף ובדרך כלל, התוקף יעדיף שלא לפתוח התקשרות חדשה משום שהתקשרות כזו יכולה להיחסם על ידי מנגנוני חומת אש.
סוגים של קוד ייעודי > הורד ובצע (Download and execute)

בשיטה זו, "הקוד הייעודי" מנחה את מכונת היעד להוריד תוכנה מהרשת/ מאתר אינטרנט ולהפעיל אותה. אפשרות נוספת, היא להוריד ספריית תוכנה שלמה מהרשת. היתרון של שיטה זו היא ש"הקוד הייעודי" יכול להיות קטן יחסי.
סוגים של קוד ייעודי > קוד ייעודי רב שלבי

כאשר הקוד הייעודי "גדול מידי" מכדי לרוץ באותו Process במחשב היעד, יש גישה ולפיה ניתן להריץ רק חלק ממנו, אחר כך להוריד קטע נוסף, להריץ אותו וחוזר חלילה. גישה זו נקראת, קוד ייעודי רב שלבי, או באנגלית Staged Shellcode
סוגים של קוד ייעודי > ביצה חבויה

כאשר התוקף לא יכול לדעת באיזה כתובת זיכרון ב-Process במחשב היעד, הקוד הייעודי יסיים לרוץ. בשיטת "ביצת פסחא", התוקף מכניס קוד קצר נוסף, בכתובת ידועה וקוד זה צריך לדעת למצוא את "הקטע העיקרי".
סוגים של קוד ייעודי > חביתה

בדומה ל"ביצה חבויה", אלא שהתוקף משלב לתוך ה-Process מספר "חבילות קוד" שונות והקוד "המחפש", יודע למצוא את אותן חבילות קוד, לחבר אותן לוגית ולהריץ אותן יחד, באותו Process במחשב היעד.
חקירת קוד ייעודי

קוד ייעודי אינו קובץ בר-הרצה ובהתאם, יש לבצע טכניקות ייעודיות כדי לפענח מה תכליתו של הקוד.
קרלוס מרטינס (כדורגלן קוסטה ריקאי)

קרלוס מנואל מרטינס קסטרו (בספרדית: Carlos Manuel Martínez Castro; נולד ב-30 במרץ 1999 בסנטה אנה שבקוסטה ריקה) הוא כדורגלן קוסטה ריקאי המשחק בעמדת המגן הימני בקבוצת סן קרלוס מליגת העל של קוסטה ריקה ובנבחרת קוסטה ריקה.
קריירת מועדונים

מרטינס הצטרף לאקדמיית אספייר בסנגל בשנת 2015, והפך לשחקן הקוסטה ריקאי השני באקדמיה.
בשנת 2017 חתם באויפן מליגת העל הבלגית, אך לא ערך הופעות במדי המועדון.
ב-22 בינואר 2019 הושאל מרטינס למשך חצי עונה לארדיאנו מליגת העל של קוסטה ריקה. הוא ערך הופעת ליגה אחת במדי המועדון.
ב-1 ביולי 2019 חתם מרטינס בגוואדלופה מליגת העל של קוסטה ריקה. הוא שיחק במועדון במשך עונה אחת, בהן ערך 31 הופעות ליגה.
ב-1 ביולי 2020 חתם מרטינס בסן קרלוס מליגת העל של קוסטה ריקה.
קריירה בינלאומית

ב-27 במרץ 2022 ערך מרטינס את הופעת הבכורה שלו בנבחרת קוסטה ריקה, בניצחון 1–2 על נבחרת אל סלוודור במסגרת מוקדמות מונדיאל 2022.
נכלל בסגל הנבחרת לטורניר מונדיאל 2022.
תארים

אליפות קוסטה ריקה (1): אפרטורה 2018/2019
הערות שוליים

↑  Del Carmelita campeón al sueño del Aspire באתר laprensalibre, ‏ 9 בפברואר 2015 (בספרדית)
↑  Futbolista tico brilla en Senegal באתר diarioextra, ‏ 9 בפברואר 2015 (בספרדית)
↑  Carlos Martínez, el defensor de origen nicaragüense que juega en Bélgica באתר laprensa (בספרדית)
↑  Carlos Martínez 'corrió el riesgo' de descartar a Nicaragua, pero el tiempo le dio la razón באתר columbia, ‏ 7 במרץ 2022 (בספרדית)
↑  https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)
| נבחרת קוסטה ריקה – מונדיאל 2022 |
| --- | --- | --- |
|  1 נבאס •  2 צ'אקון •  3 ורגאס •  4 פולר •  5 בורחס •  6 דוארטה •  7 קונטררס •  8 אוביידו •  9 בנט •  10 רואיס •   11 ונגאס •  12 קמפבל • 13 טורס •  14 סאלאס • 15 קלבו • 16 מרטינס • 17 טחדה • 18 אלברדו • 19 ווטסון • 20 אגילרה • 21 לופס • 22 מטאריטה • 23 סקיירה • 24 וילסון • 25 הרננדס • 26 סאמורה • מאמן: סוארס |  1 נבאס •  2 צ'אקון •  3 ורגאס •  4 פולר •  5 בורחס •  6 דוארטה •  7 קונטררס •  8 אוביידו •  9 בנט •  10 רואיס •   11 ונגאס •  12 קמפבל • 13 טורס •  14 סאלאס • 15 קלבו • 16 מרטינס • 17 טחדה • 18 אלברדו • 19 ווטסון • 20 אגילרה • 21 לופס • 22 מטאריטה • 23 סקיירה • 24 וילסון • 25 הרננדס • 26 סאמורה • מאמן: סוארס | קוסטה ריקה |
| נבחרת קוסטה ריקה – גביע הזהב 2023 |
| --- | --- | --- |
|  1 דלגאדו •  2 מרטינס •  3 ח. ורגאס •  4 פולר •  5 בורחס •  6 ארבואן •  7 קונטררס •  8 אלקוסר •  9 קמפוס •  10 נונייס •   11 סוארס •  12 קמפבל • 13 סונייגה •  14 פניה • 15 קלבו • 16 מדריגל • 17 מורה • 18 צ'אמורו • 19 ווסטון • 20 אסופייפה • 21 וילסון • 22 ואלוורדה • 23 לסקאנו • 24 טחדה • 25 ק. ורגאס • מאמן: סוארס |  1 דלגאדו •  2 מרטינס •  3 ח. ורגאס •  4 פולר •  5 בורחס •  6 ארבואן •  7 קונטררס •  8 אלקוסר •  9 קמפוס •  10 נונייס •   11 סוארס •  12 קמפבל • 13 סונייגה •  14 פניה • 15 קלבו • 16 מדריגל • 17 מורה • 18 צ'אמורו • 19 ווסטון • 20 אסופייפה • 21 וילסון • 22 ואלוורדה • 23 לסקאנו • 24 טחדה • 25 ק. ורגאס • מאמן: סוארס | קוסטה ריקה |
ראש מוריס (אנטארקטיקה)

ערך זה עוסק בלשון יבשה באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  74°54′00″S 134°49′59″W﻿ / ﻿74.9°S 134.833°W﻿ / -74.9; -134.833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיראש מוריס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיראש מוריס
 
ראש מוריס או כף מוריס (באנגלית: Morris Head) הוא רכס ולשון יבשה המכוסים קרח, בקצה של רכס האגיי בקצה הצפון מזרחי של רמת מקדולנד, לחוף ארץ מרי בירד שבאנטארקטיקה.
היסטוריה > גילוי לשון היבשה

לשון היבשה צולמה מהאוויר על ידי טיסה של השירות האנטארקטי של ארצות הברית ב-18 בדצמבר 1940.
האזור מופה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1965–1959.
היסטוריה > מקור השם

שמה של לשון היבשה ניתן לה על ידי הוועדה המייעצת לשמות אנטארקטיים.
לשון היבשה נקראת על שמו של לויד מוריס (Lloyd Morris) מצי ארצות הברית, הוא נקרא על ידי הוועדה המייעצת על שמות אנטארקטיקה, שהיה סמל בכיר וחבר צוות הבטיטרמוגרף בספינת צי ארצות הברית גליישר (Glacier), אשר חקרה את החוף בעונת המחקר 1962–1961.
הערות שוליים

1 2 3 4 5  מידע גאוגרפי והיסטורי
קלוד ג'רוויס

| --- | --- |

ק"ס ג'רוויס, מושל סינַי, במסדר חיל הגמלים הסודאני, 1929  
 לידה:  20 ביולי 1879 פורסט גייט, אסקס, הממלכה המאוחדת 
 פטירה:  8 בדצמבר 1953 (בגיל 74) רינגווד, המפשייר, הממלכה המאוחדת 
 מדינה:  הממלכה המאוחדת 
 פרסים והוקרה:  קצין במסדר האימפריה הבריטית  עמית מסדר מיכאל הקדוש וג'ורג' הקדוש 
 
קלוד סקודמור ג'רוויס (אנגלית: Claude Scudamore Jarvis; 20 ביולי 1879 –  8 בדצמבר 1953). איש צבא בריטי. שירת במזרח התיכון במלחמת העולם הראשונה. היה מושל חצי-האי סינַי מטעם ממשלת מצרים בשנים 1923–1936. סופר פורה ושנון. נודע בכתביו על אורח חייהם של תושבי מדבריות המזרח התיכון.
קורות חייו

ג'רוויס התגייס כצוער לצי הסוחר הבריטי ב-1896, בהיותו כבן 17. ב-1899, עם פרוץ מלחמת הבורים השנייה, התנדב לשירות בצבא ולקראת סופהּ הועלה לדרגת קצונה. חזר מדרום אפריקה לאנגליה ב-1902, הצטרף לצבא הקבע והוצב באירלנד. בשנים שלפני פרוץ מלחמת העולם הראשונה עסק גם בכתיבה עיתונאית, בעיקר בנושאי טבע, ציד ודיג.
במהלך שירותו במלחמת העולם הראשונה בארץ ישראל ובמצרים, שאז קוּדם לדרגת מייג'ור, גברה התעניינותו בערבים ובשפה הערבית. בתום המלחמה צורף למינהלת מחוזות הסְפַר המצרית החדשה בהמלצת הגנרל רג'ינלד וינגייט (Reginald Wingate), מי שהיה הנציב העליון הבריטי בסודאן ובמצרים. מ-1918 ועד 1922 הועסק בחבלי המדבר המערבי של מצרים, תחילה כמנהל הנפה המקומית מטעם ממשלת מצרים באלעַמרִיָה שממערב לאלכסנדריה, ואחרי כן כמושל נאות המדבר שבגבולות מדבר לוב – בַּחרִיָה, פראפרה דאח'לָה וח'ארגָה. בתקופה זו השתתף במסעות חקירה בחלקים הלא נודעים של האזור. ב-1922 מונה לסגנו של מושל סיני, קולונל אלפרד פרקר (Alfred Chevallier Parker), ושנה לאחר מכן החליף את פרקר בתפקידו כמושל סיני. בתפקיד זה כיהן עד לפרישתו ב-1936 בעקבות תמורות המשטר במצרים.
בשובו מסיני לאנגליה ב-1936 התמסר לטיפוח נחלתו הכפרית ולכתיבה. במשך 14 שנים, עד לפטירתו ברינגווּד, המפשייר, ב-1953, כתב ספרים, בעיקרם על המזרח התיכון, נשא הרצאות וכן שימש כחבר מערכת כתב-העת Country Life ותרם לו טור קבוע בשם "הערות של איש הכפר" בנושאי טבע וחקלאות, ציד ודיג.
הספרים והמאמרים שפִרסם ג'רוויס על מדבריות המזרח התיכון, ואשר זכו למהדורות לא מעטות, העניקו מידע התחלתי חשוב למדריכים ולחוקרים הישראלים בסיני מיָד אחרי יוני 1967. בתרומותיו לחקר סיני יש למנות את התיאורים של אורחות חיי הבדואים וסדרי החוק במקומותיהם, את תסקיריו על הדרכים העבירות לרכב ממונע ברחבי סיני, את התצפיות בבעלי-חיים – מן השלווים הנודדים בצפון סיני ועד עקבותיהם החמקמקות של הנמרים בדרום סיני – את הדיווחים על הדיג בימת ברדוויל, על הדגה בחופי דרום סיני, על כלבי הסלוקי (שאותם חיבב באופן מיוחד), על העז ההרסנית ועל המלחמות במכת הארבה. ג'רוויס הקדיש תשומת לב לשרידי עבר– ממבני "עפיפונים" לציד בעלי-חיים ועד אתרי הערים העתיקות בנגב, כמו חלוצה, שבטה ועבדת. סברותיו בדבר תוואי הנדידה של עם ישראל בצאתו ממצרים ואיתורו של הר סיני נשמעו בקרב חובבים וחוקרים כאחד.
ג'רוויס החל בכתיבת ספריו בעידודו של הסופר רודיארד קיפלינג, חסיד "האימפריאליזם הנאור", שהכיר את רשימותיו בעיתונות ואף התארח בביתו באל עריש. כתיבתו של ג'רוויס רבת חן ושנונה, ויש בעמדותיו כאלה השוברות מוסכמות. אכזבתו מאורחם ורבעם של הבדואים הביאה את ג'רוויס לדברי ביקורת נוקבים (כינה את הבדואי "אבי המדבר" משום שהוא-הוא המדרדר את סביבתו לכלל שממה; רגז על מצבן של הנשים בחברה הבדואית), ואולי גם לטעויות בהבנת מנהגיהם. ג'רוויס גילה חמלה כלפי מצוקתם של יהודי אירופה בשנות ה-30 ונטה אהדה גלויה להתיישבות הציונית בארץ-ישראל.
ג'רוויס בסינַי

תפקידים רבים מילא ג'רוויס בהיותו מושל סינַי: גם בונה דרכים, גשרים וסכרים, גם דואג לחקלאות, לגידול מקנה וצאן, גם פקיד מכס, גם קצין משטרה וגם מפקח על החינוך. ג'רוויס התמסר במיוחד לפיתוח החקלאות המדברית, שבה ראה מוצא מחיי המחסור של תושבי המדבר. האמונה בהיתכנות חקלאות במדבר הצחיח באה לג'רוויס מהכרת שרידי המערכות החקלאיות העתיקות בנגב ובסיני. הודות לשיקום המערכות הללו נוצרה נאת קודיראת, ובעת פרישתו ב-1936 היו בה כ-1200 דונם מעובדים ונטועים, בעיקר זיתים. ג'רוויס יזם את בניית סכר רואפעה על נחל אל עריש.
כמו כן ערך ניסיונות בייצוב חולות על ידי גידור. בקִרבת ביתו באל עריש הקים גן ירק לדוגמה; תחילה נשאבו מים להשקיה ב"סַקִיָה" ואחרי כן – במשאבה מנועית. מפעליו אלה הוזנחו, ובשׁיבָה לסינַי ב-1967 התברר כי הבדואים "זוכרים את ג'ארוויס, אך את תורתו זנחו". את שירותו בסינַי סיכם במילותיו של סוויפט: "אשר יוכל להצמיח שתי שבלי דגן או שני קני-עשב במקום בו לפנים לא צמח כי אם אחד – יעשה שירות גדול יותר לאנושות מכל המון המדינאים יחד".
ידיעותיו בערבית והֵכרותו את מנהגי הבדואים איפשרו לג'רוויס ביי, ככינויו בפיהם, ליישב בהצלחה סכסוכים שבטיים, הן מקומיים והן חוצי גבולות, ולהשליט סדר ברחבי סיני. בתקופתו נבלמו הסחר בסמים אסורים ומעשי השוד. לזכותו נזקפה הדברת מחלת הקדחת בסיני. בדאגתו לרווחת הבדואים ביקש ליצור עבורם תשתית חקלאית. מפעלו הגדול היה הבנייה והשיקום של הסכרים והמדרגות, מאגורות המים ("חרבות") והתעלות שבאפיק ואדי קודיראת, דרומית לניצנה, שבאמצעותם נוצרה נאת המדבר הגדולה בסיני. ג'רוויס עסק לא מעט בשיפור הדרכים (עד זמנו לא היו דרכים סלולות לרכב מנועי בסיני). הוא יזם וליווה את סלילת הכביש שבין רפיח לפורט סעיד, ובין היתר דאג לסלילת כביש ראוי במעבר המיתלה ושִכלל את המעבר בראס אלנקב שעל הדרך מסיני לעקבה.
לאות הוקרה על פועלו העניק לו מלך מצרים פואד הראשון, ב-1931, את עיטור מסדר הנילוס (בדרגת מפקד). ב-1933 הוענקה לו דרגת קצין (OBE) במסדר האימפריה הבריטית ואחרי פרישתו לגמלאות ב-1936 – דרגת עמית (CMG) במסדר מיכאל הקדוש וג'ורג' הקדוש. על פיתוח סיני עוטר ב-1938 ב"מדליית לורנס" על ידי החברה המלכותית הבריטית לענייני אסיה.
ספריו

Yesterday and To-day in Sinai (1931)
Three Deserts. Experiences in Egypt (1936)
Oriental Spotlight: A humorous guide to travel in the East (under the pseudonym Rameses; 1937)
Desert and Delta: An account of modern Egypt (1938); The Back Garden of Allah (1939)
Through Crusader Lands (1939)
Arab Command: The biography of Lieutenant-Colonel F. W. Peake Pasha (1942)
Scattered Shots (1942)
Heresies and Humours (1943)
Half a Life: Reminiscences (1943)
Happy Yesterdays (1948)
Innocent Pursuits (1953)
ג'רוויס תרם מאמרים (באנגלית) לרבעון של הקרן לחקר ארץ ישראל (PEQ), לכתב-העת של החברה המלכותית למרכז אסיה Royal Central Asian Journal ולכתב-העת Antiquity.
מתוך כתביו הרבים הופיע (בעברית) הספר שבטי ערב (1946) – לקט פרקים מספריו הנוגעים לבדואים. פרק מתורגם מתוך ספרו Desert and Delta נכלל בחוברת ואדי קודיראת (מדרשת שדה בוקר, 1967).
ראו גם

נמר סיני
לקריאה נוספת

מ.א. (מיכאל אסף), "מיומנו של מושל אנגלי", דבר, חלק א' 23.5.1937 עמ' 2–3, חלק ב' 24.5.1937 עמ' 2–3
צ.ס. ז'ארויס, שבטי ערב (תרגום: זאב שרף), הוצאת עֹפֶר, ירושלים, 1946; בספר כונסו פרקים מכתביו הנוגעים לבדואים
צבי אילן, סיני ורצועת עזה – דרכים ואתרים, מפעלי תרבות וחינוך, 1968 (בייחוד פרק 10, "עין קודיראת וקוסיימה – 'הנס הירוק' של קדש ברנע", עמ' 97–111)
ק.ס. ג'ארויס, עין קודיראת (פרק מתוך הספר Desert and Delta בתרגום אבנר עופר), מדרשת שדה בוקר – בית ספר שדה, נובמבר 1967
הערות שוליים

↑  מאז 1965 נכלל ברובע ניוהאם בצפון-מזרח לונדון רבתי
↑  באזכוריו בעברית אוית שמו גם ז'ארויס, ז'רוויס, ג'ארויס, ג'רביס
↑  לזכרו הקים ג'רוויס את "מצבת פרקר" בפתחו המזרחי של מעבר המיתלה; המצבה נהרסה ואיננה עוד
↑  מסר חלקי פרטים שניצודו למוזיאון הטבע בלונדון (שהיה בתקופתו חלק מן המוזיאון הבריטי), ותת-המין נמר סינַי נקרא על שמו – Panthera pardus jarvisi
↑  עיקר סברותיו רוכזו במאמרו על מסעות בני ישראל במדבר שפורסם ב-1938 ברבעון הקרן לחקר ארץ ישראל (PEQ), כרך 70, עמ' 25–40
↑  ג'רוויס זיהה את הר סיני בג'בּל חַלאל. מכיוון שידע ערבית הבין את משמעות השם "חלאל" כ"חוקי", "כשר", בניגוד לחוקרים שקראו את שם ההר בהתאם להגייה ולתעתיק בשפות אירופה, שלא בחי"ת אלא בה"א (יוסף גינת, "למשמעותם של שמות הרים בסיני", טבע וארץ, כרך י"א, תשכ"ט–1969, חוב' ד', עמ' 190–192)
↑  לדוגמה, ג'רוויס תמך בהתרת השימוש בחשיש "במידה מועטת". לטענתו, "לחשיש יש סגולה מעוררת ומשקיטה, והפלאח הזקן, אחרי שתים-עשרה שעות עבודה קשה בשדה, רגיל לשוב לביתו בערב ולעשן מקטרת של חשיש. הפעולה היא בדיוק כזו של ויסקי וסודה על האנגלי אחרי יום קשה." צוטט אצל מיכאל אסף במאמרו "מניסיונו של מושל אנגלי", דבר, 24.3.1937 עמ' 2–3
↑  כגון לגבי יחסם לעצים; ראו במאמריו של יצחק ביילי, "יסודות של שימור הטבע בתרבות הבדואים" (הרצאה ביום עיון בנושא הבדואים לזכר יצחקי נצר, 1976) וכן "שימור הטבע בסגנון בדואי" (טבע וארץ, י"ט, 1977, עמ' 218–221)
↑  משה שרת מציין ביומנו את דבריו של ג'רוויס "במעון 'פלסטין אקספלוריישן פונד'" (PEF) בלונדון ביום 25.2.1937 (משה שרת, יומן מדיני 1937, עם עובד, פרק 17, 25.2.1937)
↑  ג'רוויס הגיב בפומבי על תוכנית החלוקה שהציעה ועדת פיל בשנת 1937: "מושל סיני לשעבר בעד מסירת הנגב ליהודים: 'האיכר היהודי מסוגל להחיות שממה זו'", דבר, 15 ביולי 1937, עמ' 7
↑  מנסיונו של מושל אנגלי, דבר, 24 במרץ 1937
↑  ג'רוויס ייבא מתוניס שתילי זיתים מזן "שימלאלי" לשמש ככנות בבוסתני הזיתים בנאת קודיראת. כנות השימלאלי עמדו בתלאות שפקדו את הנאה  אחרי הנזקים למערכת ההשקיה וההזנחה רבת-השנים של הנטיעות שם, והן ששימשו בפיתוח הישראלי של זנים חדשים, כגון "ברנע" ו"קדש"
↑  כך כותב זאב וילנאי בערך "רָוַפְעָה", אנציקלופדיה אריאל, עם עובד, תל אביב 1980, עמודה 7404; הסכר נבנה רק בשנת 1946
↑  שפי גבאי, נווה מדבר קסום ושמו קוסיימה, דבר, 10 במאי 1968
↑  מסעי גוליבר, חלק שני, פרק שביעי (לפי תרגום מבש"ן משנת תרפ"ג)
↑  מזוהה עם קדש ברנע; ג'רוויס איית גדיראת בהתאם להגייה המקומית
↑  "
מדליית לורנס לג'ארויס ביי", דבר, 5.5.1938, עמ' 2
| --- | --- |
בקרת זהויות :  NLI: 987007312189305171  PLWABN: 9810555955005606  BnF: cb16758990f (data)  GND: 117784320X  ISNI: 0000 0000 8273 0832  LCCN: no2004020541  NTA: 121646068  SNAC: w6rg9m8x  SUDOC: 099522519  Trove: 1254076  VIAF: 78484800   WorldCat (עם VIAF): 78484800
קרלוס מריגלה

Marighella
קרלוס מריגלה (בפורטוגזית: Carlos Marighella;‏ 5 בדצמבר 1911, סלוודור, באהיה - 4 בנובמבר 1969, סאו פאולו) היה מהפכן, פעיל מפלגתי וסופר ברזילאי בעל דעות מרקסיסטיות, אשר כתב, בין השאר, אודות גרילה עירונית. מריגלה נהרג במארב משטרתי בסאו פאולו.
ביוגרפיה

קרלוס מריגלה נולד לאב ממעמד הפועלים, שהיגר לברזיל מאיטליה, ולאם צאצאית למשפחת עבדים שמוצאה משבטי ההאוסה שבמערב אפריקה. בשנת 1932 הוא נעצר לראשונה לאחר שכתב שיר בקורת על גורמים בממסד של באהיה.
ביוגרפיה > המפלגה הקומוניסטית הברזילאית

בשנת 1934 מריגלה עזב את לימודיו בהנדסה אזרחית והצטרף לשורות המפלגה הקומוניסטית. בנוסף, הוא עזב את באהיה ועבר לריו דה ז'ניירו, שם עסק בארגונה-מחדש של המפלגה. כיוון שנרדף על ידי השלטונות, מריגלה, כמו יתר חברי המפלגה, ירד למחתרת. בשנת 1936, בעת שלטונו הרודני של ז'טוליו ורגאס, אשר נטה לימין, הוא נעצר שוב בשל חתרנות. הפעם ישב בכלא כשנה, במהלכה עבר חקירות בעינויים. לבסוף הוא שוחרר בלא שהוגש נגדו כתב אישום. ב-1939 הוא נאסר שוב, ושוחרר רק ב-1945, כאשר תהליך דמוקרטיזציה שעברה ברזיל באותה עת, הביא בכנפיו שחרור של אסירים פוליטיים. ב-1946 מריגלה נבחר כנציג באהיה של המפלגה הקומוניסטית בקונגרס הלאומי הפדרלי, אך ב-1948 נאלץ לוותר על כסאו, עת שינוי האקלים הפוליטי השיב את המפלגה למחתרת. במהלך כהונתו בקונגרס הלאומי הוא נאם פעמים רבות, כמעט בכל ישיבה.
מריגלה מילא כמה תפקידים בהנהגת המפלגה, וב-1954-1953 הוא ביקר בסין העממית, להזמנת המפלגה הקומוניסטית המקומית, כדי ללמוד על המהפכה הקומוניסטית בסין. במאי 1964, לאחר שבברזיל התרחשה הפיכה צבאית, מריגלה נורה ונעצר על ידי המשטרה הפוליטית, וב-1965 הוא שוחרר. ב-1966 הוא ויתר על מקומו בהנהגה הארצית של המפלגה, עדות לקרע שנתגלע בינו לבין הארגון, ממנו הורחק ב-1968. באוגוסט 1967 השתתף, בניגוד לעמדת המפלגה, בוועידה של מהפכנים בקובה שקראה לשימוש בטרור ברחבי דרום אמריקה. בפברואר 1968 מריגלה יסד את ארגון הגרילה 'הפעולה לשחרור לאומי' (Ação Libertadora Nacional - ALN).
הארגון אותו יסד חטף בספטמבר 1969 את השגריר האמריקני צ'ארלס בורק אלבריק (Elbrick), תוך שיתוף פעולה עם ארגון גרילה אחר: 'התנועה המהפכנית של השמונה באוקטובר' (Movimento Revolucionário 8 de Outubro — MR8). בנוסף, הארגון ערך מספר מעשי שוד וכן פעולות חטיפה אחרות. אחד המשתתפים בחטיפת השגריר סיפר בחקירתו על שני נזירים שיש להם קשר עם מריגלה. המשטרה עצרה אותם והביאה אותם לשתף פעולה בלכידת מריגלה. הם קבעו פגישה עם מריגלה בסאו פאולו וכשמריגלה הגיע הורו לו שוטרים חמושים שארבו לו, להיכנע. בקרב יריות שהתפתח נהרג מריגלה, אחד משומרי ראשו, שוטרת ועובר אורח. מותו של מריגלה הביאה להחלשת הטרור בברזיל, אך לא להיעלמותו.
'גרילה עירונית'

במהלך פעילותו בארגון הגרילה, מריגלה כתב מעין 'מדריך לגרילה עירונית', אשר הפך אותו לתאורטיקן בולט של אותו סוג לוחמה. הדעות שהופגנו בו הביעו קנאות בלתי רגילה לדרך המהפכה. המדריך כלל דרכי פעולה והתנהלות של ארגוני הגרילה. בין היתר, הדגיש מריגלה את חשיבותה של התקשורת המודרנית להצלחת הגרילה העירונית. כן הדגיש ב'מדריך' את חשיבות הפצת דיסאינפורמציה, במידה שהיא משרתת את מטרות המהפכה. ב'מדריך' זה הטיף לביזור ארגוני הגרילה העירונית, כך שכל חוליה תפעל כמעט עצמאית, כולל סמכויות החלטה. חוליה צריכה למנות כארבעה או חמישה לוחמים, מאומנים היטב. לטענת מריגלה פעולות הדיכוי של הממשלה, בתגובה לפעולות הגרילה, יביאו עליה, ולא על חברי המחתרת, את התמרמרותו של העם, וכך יקרבו את המהפכה המקווה. כן הטיף להרג סוכני ממשלה, ולחטיפת שוטרים ואמריקנים.
לקריאה נוספת

זאב לקויר, גרילה, הוצאת משרד הביטחון, 1979.
Holmes, Richard; Hugh Biceno;  et al. (2001). Oxford Companion to Military History. Oxford University Press. ISBN 0-19-860696-6.
הערות שוליים

1 2  דוד מרכוס, מותו של "צ'ה" הבראזילי, מעריב, 19 בנובמבר 1969
↑  דוד מרכוס, כמה טירוריסטים שתה דיפלומט?, מעריב, 6 באפריל 1970
↑  ג'ין קירקפטריק, ישראל במילכוד, מעריב, 29 בפברואר 1988
↑  טרור: השלב הבא - סחטנות גרעינית, מעריב, 2 בינואר 1976
| --- | --- |
בקרת זהויות :  NLI: 987007265061305171  PLWABN: 9811722575905606  BIBSYS: 90881342  BnF: cb161497274 (data)  CiNii: DA05680478  GND: 129427462  ICCU: IEIV006121  ISNI: 0000 0001 1075 9705  LCCN: n50067223  MusicBrainz: 7ea8cfcd-ada2-4485-a994-c6403159fc33  NDL: 00448840  NKC: kup19980000061520  NTA: 070383901  RERO: 02-A005229722  SUDOC: 080529771  VIAF: 89819767   WorldCat (עם VIAF): 89819767 
תעודת חבר המפלגה הקומוניסטית בברזיל של מריגלה
ראש כוחות ההגנה (אוסטרליה)

| --- | --- |


 איוש נוכחי:  דייוויד ג'ונסטון
 תאריך כניסה לתפקיד:  10 ביולי 2024
 דרכי מינוי:  המושל הכללי של אוסטרליה
 כפוף:  שר ההגנה
 דרגה:  אדמירל   גנרל   מרשל אוויר ראשי
 משך כהונה קצוב:  4 שנים
 ייסוד המשרה:  23 במרץ 1958
 איוש ראשון:  לוטננט גנרל   סר הנרי וולס
 אתר רשמי
 
ראש כוחות ההגנה (באנגלית: The Chief of the Defence Force; בראשי תיבות: CDF) הוא הקצין הצבאי בעל הדרגה הגבוהה והבכיר ביותר בכוחות ההגנה של אוסטרליה (ADF) והוא היועץ הצבאי הראשי של הוועדה לביטחון לאומי (NSC) ושר ההגנה. ראש כוחות ההגנה הנוכחי הוא אדמירל דייוויד ג'ונסטון, שנכנס לתפקידו ב-10 ביולי 2024.